31994D0561
L 214/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 юли 1994 година
за изменение на Решения 79/542/ЕИО, 92/260/ЕИО, 93/195/ЕИО и 93/197/ЕИО на Съвета относно ветеринарно-санитарните условия за внос, временно допускане и повторно въвеждане на регистрирани коне от Макао, Малайзия (полуостровната част) и Сингапур
(94/561/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети странина еднокопитни животни (1), последно изменена с Директива 92/36/ЕИО (2), и по-специално членове 12, 13, 15 и 16 и точка ii) от член 19 от същата директива,
като има предвид, че с Решение 79/542/ЕИО на Съвета (3), последно изменено с Решение 94/310/EО на Комисията (4), е създаден списък с трети страни, от които държавите-членки разрешават вноса на животни от рода на едрия рогат добитък, свине, еднокопитни, овце, кози и месни продукти;
като има предвид, че ветеринарно-санитарните условия и ветеринарното сертифициране за временното допускане на регистрирани коне и тяхното повторно въвеждане след временен износ, както и за внос на същите, са изложени съответно в Решения 92/260/ЕИО (5), 93/195/ЕИО (6), 93/197/ЕИО (7) на Комисията, последно изменени с Решение 94/453/EО (8);
като има предвид, че като резултат от посещенията на ветеринарни експерти в Макао, Малайзия (полуостровната част) и Сингапур може да се допусне, че санитарната ситуация в тези страни е задоволителна по отношение на заболяванията, типични за еднокопитните, и се контролира от добре изградени и организирани служби;
като има предвид, че в Макао, Малайзия (полуостровната част) и Сингапур от повече от шест месеца не са били констатирани заболяванията сап, дурин и везикулозен стоматит, а африканската чума по конете и венецуелския енцефаломиелит по конете никога не са били констатирани, нито се е провеждала ваксинация срещу тези заболявания;
като има предвид, че отговорните ветеринарни власти на Макао, Малайзия (полуостровната част) и Сингапур, са поели задължението да уведомяват Комисията и държавите-членки по телекс:, с телефакс или с телеграма в рамките на 24 часа след потвърждение за наличие на някое от заболяванията, посочени в приложение А към Директива 90/426/ЕИО или за приемане на политика за ваксиниране срещу тези заболявания, за изменения в такава политика, както относно съответния период за внасяне на изменения в политиката по вноса на еднокопитни;
като има предвид, че ветеринарно-санитарните условия и ветеринарното сертифициране трябва да се приеме с оглед положението във ветеринарната област във въпросните страни, които не са членки; като има предвид, че настоящият случай се отнася единствено до регистрираните коне;
като има предвид, че в Решения 79/542/ЕИО, 92/260/ЕИО, 93/195/ЕИО и 93/197/ЕИО трябва да бъдат съответно изменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 2 от приложението към Решение 79/542/ЕИО, в специалната колонка „еднокопитни“, се въвеждат следните редове по азбучен ред в съответствие с кода по ISO:
„MO
Макао
x“
„MY
Малайзия (полуостровната част)
x“
„SG
Сингапур
x“
Член 2
В Решение 92/260/ЕИО се внасят следните изменения:
1.
„Макао“, „Малайзия (полуостровната част)“ и „Сингапур“ се добавят към списъка с трети страни в група В от приложение I;
2.
„Макао“, „Малайзия (полуостровната част)“ и „Сингапур“ се добавят към списъка с трети страни в заглавието на ветеринарния сертификат, посочен в приложение II В.
В бележка под линия (6) от приложение II В, „Хонконг и Япония“ се замества с „Хонконг, Япония, Макао, Малайзия (полуостровната част) и Сингапур“;
3.
„Макао“, „Малайзия (полуостровната част)“ и „Сингапур“ се добавят в трето тире от глава III, точка г) от приложение II A, Б, В, Г и Д.
Член 3
В Решение 93/195/ЕИО се внасят следните изменения:
1.
„Макао“, „Малайзия (полуостровната част)“ и „Сингапур“ се добавят към списъка с трети страни в група В от приложение I;
2.
„Макао“, „Малайзия (полуостровната част)“ и „Сингапур“ се добавят към списъка с трети страни в заглавието на здравния сертификат, посочен в приложение II В.
Член 4
В Решение 93/197/ЕИО се внасят следните изменения:
1.
„Макао“, „Малайзия (полуостровната част)“ и „Сингапур“ се добавят към списъка с трети страни в група В от приложение I;
2.
В заглавието на здравния сертификат, посочен в приложение II В, „Хонконг и Япония“ се замества с Хонконг, Япония, Макао, Малайзия (полуостровната част) и Сингапур.
В бележка под линия (5) от приложение II В, „Хонконг и Япония“ се замества с Хонконг, Япония, Макао, Малайзия (полуостровната част) и Сингапур.
Член 5
Адресати на настоящото решение са държавите-членки.
Съставено в Брюксел на 27 юли 1994 година.